AlexejDobrolubov/national_council_slovak_2010 huggingface dataset:
39. schôdza NR SR - 5.deň - B. popoludní
Dátum: 2025-09-16
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

Ďakujem pekne za slovo, pán predsedajúci. No, ja si myslím, že Alojz hovoril k veci a podľa mňa jedno z tých vecí, čo chcel povedať bolo, že ten návrh samotný, či už v skrátenom, ale teda mal ísť inak, ste vlastne nepovedali ani vlastným kolegom a ja to chcem vidieť pozitívne, že ste prišli o kopu dobrých nápadov, ktoré to mohli vylepšiť, keby teda vlastne aj čo i len koaliční poslanci o tom vedeli, hej. To je jedno, podľa mňa, čo som z toho zachytil. No a ďalšia vec, ja sa teda vrátim úplne k tomu SLK-áčku, dokonca až tak, že budem citovať priamo, čo je napísané v odôvodnení: "Opatrenia k návrhu zákona sú koncipované takým spôsobom, aby sa pri sledovaní konsolidačného úsilia zabezpečili dodatočné príjmy štátneho rozpočtu, v čo najväčšej miere zachoval sociálny štandard obyvateľstva a súčasne sa dotkli tých subjektov, ktoré dosahovali aj rôzny predpoklad, že budú dosahovať mimoriadne zisky. Zároveň sú opatrenia navrhované s dôvodom na rešpektovanie právnej istoty, stability a predvídateľnosti podnikateľského prostredia.". A ja len pýtam, že ako do tohto zapadá pre všetkých malých živnostníkov, ktorí sú napríklad študenti popri štúdiu, mamičky na rodičovskej, alebo teda občania rozvíjajúci svoj podnikateľský nápad popri zamestnaní, ako sa to kryje s tým, že teda majú dostať 131,00 euro, dostať povinnosť platiť 131,00 euro každý mesiac do sociálnej poisťovne. Že či sú to teda tí, čo dosahujú mimoriadne príjmy a hrozí, že ich budú dosahovať aj budúcnosti. Toto je, toto je to, čo je podľa mňa spojené s SLK-áčkom a to je to, čo sa Alojz Hlina snažil v tom svojom vystúpení rozvíjať. Aj cez tú tvorivosť, aj cez tú tvorbu hodnôt a toto všetko. Ďakujem pekne.
39. schôdza NR SR - 5.deň - A. dopoludnia
Dátum: 2025-09-16
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

Ďakujem pekne za slovo pán predseda. Kolegyňa Zuzka Števulová, skutočne nemusí byť dlhé vystúpenie na to, aby bola zachytená absolútne celá podstata. Fakt veľmi dobré vystúpenie. Spomenula si odvody. Ja využijem, že ešte je tu aj pár kolegov z koalície. Jedno z najhorších opatrení toho balíčka je skutočne pre tých malých živnostníkov, to zavedenie povinného odvodu 131 eur mesačne, alebo vyše 1500 eur ročne. A kolegovia, ak si to neviete predstaviť na pani učiteľkách, ktoré teda doučujú a chceli to robiť v súlade so zákonom a proste nejak si privyrábali a teraz im to toto jasne hovorí, že proste skončite, robte to načierno, lebo sa to absolútne neoplatí, tak si to páni kolegovia z koalície zoberte, lebo to sa bude týkať aj poslaneckých asistentov, tých eurových, stoeurových, dvestoeurových. To nie sú ľudia, ktorí žili z toho, že zarobili 250 eur ako asistent, ale nebudú to robiť, pretože z toho ich hrubého príjmu 250 eur mesačne zaplatia 131 na odvodoch. Takto absurdné to celé je. To sú ľudia, ktorí sú buď študenti a sociálne odvody za nich platí štát, alebo sú to ľudia, ktorí majú zamestnanie a platia tie sociálne odvody niekde inde. Fakt z kratšej cesty. Takže toto je jedno asi z najhorších opatrení balíčka a som rád, že si ho spomenula. Ďakujem pekne.
12. schôdza NR SR - 8.deň - A. dopoludnia
Dátum: 2024-04-26
Poslanec: Žiga, Peter (SMER - SD)
Druh vystúpenia: Vystúpenie v rozprave

204. Ďakujem pekne, pani poslankyňa, zaujmite miesto pre navrhovateľov. Teraz dávam slovo spoločnému spravodajcovi, ktorého určil navrhnutý gestorský výbor pre vzdelávanie, vedu, mládež a šport, pánovi poslancovi Vašečkovi, aby uviedol spravodajskú informáciu. (Rečník odišiel od rečníckeho pultu a vrátil sa s podkladmi.)
12. schôdza NR SR - 8.deň - A. dopoludnia
Dátum: 2024-04-26
Poslanec: Žiga, Peter (SMER - SD)
Druh vystúpenia: Vystúpenie v rozprave

202. Chce sa vyjadriť spravodajca? Nie, prerušujem rokovanie o tomto bode programu. Pristúpime k prvému čítaniu o návrhov poslancov Pauly Puškárovej, Jozefa Habánika a Karola Janasa na vydanie zákona, ktorým sa mení a dopĺňa zákon č. 269/2018 Z. z. o zabezpečovaní kvality vysokoškolského vzdelávania o zmene a doplnení zákona č. 343/2015 Z. z. o verejnom obstarávaní a o zmene a doplnení niektorých zákonoch v znení neskorších predpisov. Návrh zákona má parlamentnú tlač 255. Návrh na jeho pridelenie na prerokovanie výborom je v rozhodnutí číslo 235. Dávam slovo poslankyni Paule Puškárovej, aby návrh zákona uviedla, Nech sa páči, pani poslankyňa. (Rokovanie o návrhu poslancov Národnej rady Slovenskej republiky Pauly Puškárovej, Jozefa Habánika a Karola Janasa na vydanie zákona, ktorým sa mení a dopĺňa zákon č. 269/2018 Z. z. o zabezpečovaní kvality vysokoškolského vzdelávania a o zmene a doplnení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 255.)
12. schôdza NR SR - 6.deň - B. popoludní
Dátum: 2024-04-24
Poslanec: Žiga, Peter (SMER - SD)
Druh vystúpenia: Vystúpenie v rozprave

84. Vážené panie poslankyne, vážení páni poslanci, budeme pokračovať v prerušenom rokovaní. Ešte pred tým, ako prejdeme k hlasovaniu, chcem privítať na balkóne žiakov a učiteľov zo základnej školy zo Žiaru nad Hronom. Vitajte! (Potlesk.) Na základe dohody troch, všetkých poslaneckých klubov vyhlasujem minútu ticha, ktorou si pripomenieme 109. výročie začiatku genocídy Arménov. (Minúta ticha.) Ďakujem pekne. S procedurálnym návrhom pán poslanec Dubéci.
12. schôdza NR SR - 6.deň - A. dopoludnia
Dátum: 2024-04-24
Poslanec: Žiga, Peter (SMER - SD)
Druh vystúpenia: Vystúpenie v rozprave

90. Vážené kolegyne, kolegovia, keďže som konzultoval s vystupujúcimi v rozprave a avizujú mi, že aj pani poslankyňa Kalmárová aj pán poslanec Čaučík majú dlhšie vystúpenia ako, ako 20 minút, tak sa ešte opýtam pána poslanca Grendela, či by stihol do dvanástej svoj príspevok alebo to, alebo urobíme obedňajšiu prestávku a necháme to potom na poobedňajšie rokovanie. Prerušujem rokovanie na obedňajšiu prestávku, budeme pokračovať o štrnástej hodine. Ďakujem. (Prerušenie rokovania o 11.47 hodine.) (Pokračovanie rokovania o 14.00 hodine.)
12. schôdza NR SR - 2.deň - B. popoludní
Dátum: 2024-04-17
Poslanec: Žiga, Peter (SMER - SD)
Druh vystúpenia: Vystúpenie v rozprave

133. Ďakujem, pani spravodajkyňa, chcem vás upozorniť pre budúcnosť, keď budete vidieť, že máte svoj príspevok dlhší, ako je vyhradený čas pre rokovanie Národnej rady, tak upozornite, aby sme sa mohli v rámci pléna dohodnúť, lebo sme sedem minút už po devätnástej hodine. Končím dnešné rokovanie parlamentu, ďakujem pekne za, budeme pokračovať zajtra o deviatej hodine. (Prerušenie rokovania o 19.07 hodine.)
39. schôdza NR SR - 5.deň - A. dopoludnia
Dátum: 2025-09-16
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

Ďakujem pekne za slovo. Kolega Marek, určite samozrejme jednoznačne súhlasím s tebou v tom, že to čo vymyslela táto vláda, či už zvýšenie DPH-áčky, ktoré tvrdila, že nebude. Alebo drastické zvýšenie odvodov živnostníkov, alebo ďalšie a ďalšie veci je nesprávne. To akože je úplne jasné. Len tá otázka nestojí tak, že teda treba, že je správne zvýšiť dane, hej, ale teda aktuálna koalícia zvýšila tie nesprávne a teda nezvýšila tie správne, hej. Ono nie je, nie je cesta zvyšovať dane do proste obrovských výšok. Dokonca ani tomu hazardu, ktorý samozrejme aj ja uznávam, že je to negatívna externalita. Ale aj ten je zásadne zdanený a tiež tá cesta nie je to ťahať do úplne nezmyselných výšok. Tak isto som presvedčený, ani pre ten obranný priemysel by nebolo dobré dať ešte ďalší špeciálny odvod a ďalšiu ešte vyššiu sadzbu dane. Fakt zvyšovanie daní je jednoducho cesta do pekla. A tá debata nie je správna, že tieto sú dobré dane, tieto zvyšujme, tieto sú zlé, tieto nezvyšujme alebo opačne. To riešenie ktoré by mala v tomto prípade riešiť vláda, ale všeobecne proste celá politická reprezentácia je, že by sa malo zabezpečovať, aby bol lepší, efektívnejší výber daní v tých existujúcich sadzbách. Aby tie dane jednoducho platili všetci, aj tí čo majú blízko ku vládnej koalícii, aj tí čo si to vedia zariadiť. Tá cesta by mala byť toto: nezvyšovať dane, práve skôr opačne hľadať cesty vie ich zjednodušiť, znížiť, ale zásadne trvať a robiť skutočné opatrenia, skutočné reformy na to, aby sa jednoducho tie dane v existujúcich sadzbách vyberali aj v zdravotníctve, aj od Penty, aj od všetkých ktorých si spomínal. Proste aby platili zmysluplné, rozumné pravidlá pre všetkých a štát ich dokázal zásadne vymáhať. Ďakujem.
39. schôdza NR SR - 5.deň - A. dopoludnia
Dátum: 2025-09-16
Poslanec: Viskupič, Marián (SaS)
Druh vystúpenia: Vystúpenie v rozprave

Ďakujem pekne za slovo. Kolega Marek Lackovič, presne ďakujem za fakt, že odborné a presné vystúpenie. No, v prvom rade treba povedať jednu vec, že samotné sprogresívnenie, vytvorenie nových dvoch sadzieb 30 a 35 % pri dani z príjmu fyzických osôb je v prvom rade cesta do pekla, hej. Nie je tam žiadna istota, že to prinesie pozitíva, hej, ale presne ako si povedal, štát si to vlastne riziko zahedžoval. On proste si všetko riziko v podstate presunul priamo na samosprávy, či už teda VÚC-ky, alebo obce, práve tým, že znížil percento to, ktoré dostanú teda dane z príjmu fyzických osôb. Veľmi jednoducho modelový príklad. Ak by nepriniesli tie nové dane ani euro, čo sa stane? Štát má viac a obce majú menej, pretože majú z rovnakého príjmu menšie percento. Hej, takže skutočne, že štát si to vlastne zase raz urobil pekne na úkor, na úkor samospráv. To je akože fakt jedna vec a veľmi smutné. No a ďalšia vec je ešte, málo sa o tom hovorí, ale štát to, predkladateľ to sám priznáva, že vlastne všetky tieto nové odvody pre živnostníkov, veď to budú ich nové náklady, a to bude mať zasa za výsledok, že sa znížia zisky, takže vlastne ten výnos dane z príjmu fyzických osôb, v tomto prípade SZČO, sa ráta, štát ráta, že bude nižší, pretože sa vlastne pretaví do odvodov, do odvodov, ktoré prídu do Sociálnej poisťovne, ergo štátu, no ale výnos dane bude nižší, takže obce a VÚC-ky zasa aj z tohto vlastne budú mať, budú mať menej, to je ešte ďalšie to riziko, ktoré teda si uvedomuje aj samotný predkladateľ a podľa mňa, bude dosť vážne. Ďakujem pekne ešte raz za tvoje vystúpenie.
39. schôdza NR SR - 4.deň - A. dopoludnia
Dátum: 2025-09-12
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

... stáť s premiérom a možno s dvomi-tromi ďalšími ministrami proste, ktorí by dokazovali a dokladovali aspoň svojou prítomnosťou to, že na tento ťažký komitment aspoň tomu ministrovi kývajú, že teda skutočne to vnímajú, že pôjdu a chcú šetriť. No, realita ale teda je tá, že štát za posledné dva roky v podstate neušetril vôbec nič, ja keď sa na to pozrem, tak ja som normálne ochotný sa staviť s pánom ministrom, že je až nemožné, aby štát ušetril tých Michalom Šipošom spomínaných 1,3 mld. eur v budúcom roku, ale zároveň hovorím, že bol by som veľmi rád, keby som takú stávku prehral, pretože by to znamenalo, že štát skutočne ušetril. No ale pokiaľ budú tie sľuby znieť tak, že teda štát bude menej vozidiel nových nakupovať, to ešte stále nevyzerá na žiadne šetrenie. Ten, ten sľub by mal, že štát bude prevádzkovať menej vozidiel, na tom by sa dalo ušetriť... (Prerušenie vystúpenia časomerom.)
39. schôdza NR SR - 4.deň - A. dopoludnia
Dátum: 2025-09-12
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

Ďakujem pekne za slovo. No nejdem ja v mojej faktickej hodnotiť, či teda Michal Šipoš hovoril o skrátenom, alebo teda aj vecne. Nie som právnik, ale myslím si, že vo faktickej mám reagovať na to, čo povedal, bez ohľadu na to už čo to bolo. Takže hovoril o tom, že štát, teda že pán minister na svojej tlačovke povedal, že štát plánuje ušetriť 1,3 miliardy eur. Od tohto sa skúsim odpichnúť a ďalšie slová Michala Šipoša boli, že tam stál pán minister sám. No pravda je tá, že politika je skutočne aj o symboloch a ja si myslím, že ten symbol, ak by teda bola tá viera a ja by som bol strašne rád, keby tá viera bola, že ten štát skutočne chce ušetriť 1,3 miliardy, tak si myslím, že ten symbol mal byť, že minister financií tam nemal stáť sám. Jednoznačne tam mal stáť s premiérom a možno dvomi-tromi ďalšími ministrami, proste ktorí by dokazovali a dokladovali aspoň svojou prítomnosťou to, že na tento ťažký komitment aspoň tomu ministrovi kývajú. Že teda skutočne to vnímajú, že pôjdu a chcú šetriť. =====
39. schôdza NR SR - 4.deň - A. dopoludnia
Dátum: 2025-09-12
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

Ďakujem pekne za slovo. Pán minister, ja si vážim, že vystupujete v rozprave, to akože klobúk dolu, len teda neviem, či nie je niekedy teda lepšie ale skôr mlčať. A keď nie sú argumenty, tak príde na rad SaS-ka, hej? Tak to bolo úplne teraz vidieť, ale dobre. Kaď už rozprávame, riešme skutočné problémy, a to sú napríklad malí živnost... (Rečníkovi sa vypol mikrofón.) Gašpar, Tibor, podpredseda NR SR Trochu menej emócií a možnože to pôjde aj bez vypnutia. Nech sa páči, pokračujte. Viskupič, Marián, poslanec NR SR Dobre. Čiže bavme sa skutočne, čo, čo pripravil tento balíček malým živnostníkom, hej? Normálne im hovorí, že buďto choďte podnikať načierno alebo, alebo nepodnikajte vôbec, hej? Doteraz platilo tie mikroživnosti do 762 euro, si mohol zarobiť, hej, platil zdravotný odvod a platil nejaký zisk, ak bol. Teraz tam pridávate 130 euro sociálnych odvodov každý mesiac. Čo to znamená pre toho malého živnostníka? To je fakt likvidačné pre všetky tie maminy, čo si privyrábajú počas materskej, alebo pani učiteľky, ktoré doučujú pár hodín do týždňa. O tomto sa bavme, pán minister, skutočne ja budem rád, keď budete vystupovať, ale poďme, poďme pomaly k veci. Skutočne. A neriešte SaS-ku.
39. schôdza NR SR - 4.deň - A. dopoludnia
Dátum: 2025-09-12
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

Ďakujem pekne za slovo. Kolegyňa Mária, ďakujem veľmi pekne za tvoje vystúpenie, myslím, že si úplne jasne pomenovala veci. No presne, bodaj by sem chodili návrhy teda, že zrušiť viaceré súdne budovy v jednom obvode a ušetriť takto peniaze. No bohužiaľ, skôr sa dočkáme toho, čo sa reálne deje opačne, že sa ministerstvo cestovného ruchu a športu posadí do najlukratívnejšej budovy administratívnej pri Dunaji a keby aspoň že za trhové nájomné, ktoré samozrejme aj tak je veľmi vysoké, nie, ešte je aj navyše predražené a nič sa neje, to pána ministra nezaujíma. Už dokonca teda minister aj sám priznal, že majú predraženú budovu, ale nedeje sa nič. Ako fakt jubilejné platy pre sudcov? To si fakt dokonale povedala, to nemôže ani napadnúť niekoho v danom stave. To keď by to napadlo úradníka na ministerstve v dobrej viere, tak to mal škrtnúť jeho priamy nadriadený. A keď to neškrtol minister, tak to mal okamžite škrtnúť minister financií, to úplne nerozumiem. Nuž ale tam je viacero vecí. Pani Šimkovičová, limuzíny. Ako koľko ju napadne, za toľko si kúpi? Keby sme si to ako opozícia nevšimli, už sa vozí na najnovšom mercedese. Len podotýkam, máme návrh v parlamente, ktorý limituje ceny limuzín. Chceme trošku pomôcť pánovi ministrovi. Stačí keby to kolegovia podporili a takýto problém sa mu vyrieši sám. 35 štátnych tajomníkov. Kedysi stačilo 15, 16 za Ivety Radičovej. Čo robia tí zvyšní 20. Rovný a rovnejší, už to tu padlo. Proste ministerské platy. Pán minister, nastavte tie platy tak, aby ste platili zo všetkého dane, z celej sumy, nielen z polovice. Začnite, poďte príkladom. Sú to symboly, ako hovorila kolegyňa Kolíková. Politika je o symboloch, treba začať sebou, aby to bolo rovný a rovný, nie rovný a rovnejší. Na druhej strane... (Prerušenie vystúpenia časomerom.)
39. schôdza NR SR - 4.deň - A. dopoludnia
Dátum: 2025-09-12
Poslanec: Viskupič, Marián (SaS)
Druh vystúpenia: Vystúpenie v rozprave

104-3 Šetrenie by sa začínalo, keby minister financií do prezentácie napísal, že verejná správa bude mať o iks vozidiel menej ako vlani, hej? Nieže nekúpia žiadne nové, ale že sa počet vozidiel, ktoré používa verejná správa, začne znižovať. To je jediná forma reálneho šetrenia, ktoré sa potom, samozrejme, dá aj skontrolovať. Pretože povedať si, koľko vozidiel nakúpim, plán, potom zrazu povedať, že ja som ten plán škrtol napoly, to nie je šetrenie. To, to jednoducho nie je šetrenie. No a ešte posledná vec. Áno, zas budem férový. Neexistuje konsolidácia, ktorá by sa nedotkla nikoho. Každá konsolidácia sa niekoho dotkne, či by bola v riadnom legislatívnom procese a robená ako nejaké reformy a skutočne nejaké zmysluplné opatrenia, alebo takáto nezmyselná a škodiaca. Každá konsolidácia sa niekoho dotkne a ten niekto je nakoniec vždy človek. To je, to je proste fakt. To by mal povedať minister, ale poviem to aj ja. Ale úlohou politikov, čo vládnu, by malo byť, aby sa to dotklo toho človeka čo najmenej, aby sa to skutočne proste dotklo toho štátu, toho rozbujneného štátu, aby tam sa šetrilo, hej, aby skutočne bolo menej úradníkov, menej vozidiel, menej zbytočných nákupov, menej korupcie. Aj za tým je niekto. Áno, ak prepustíte človeka, kto mal slušných trinásť platov, alebo dokonca štrnásť vo verejnej správe, slušnú dovolenku ešte týždeň navyše a ja neviem, nejaké rekondičné pobyty, jasné, že sa ho to dotkne. Bude si musieť nájsť prácu v súkromnom sektore, kde ten plat bude mať normálne že nižší, pretože dneska má verejný sektor vyšší priemerný plat ako súkromný. Toto všetko jednoducho sa vždy niekoho dotkne. Ale je povinnosťou, je povinnosťou politikov, hlavne tých, čo vládnu, ale aj nás opozičných, aby sme tu proste hovorili a prinášali aj riešenia a kritizovali zlé riešenia, to všetko je v poriadku, aby sme to robili dobre a s tým skončím. Mne bolo strašne smutno, keď som pána ministra, keď som pána ministra počul počas prezentácie hovoriť, že on nemá žiadneho poradcu. Možno preto je ten výsledok taký zlý, že pán minister nemá žiadneho poradcu. Pán minister povedal aj B, že má odborníkov na ministerstve. Má, akurát tí nemajú absolútnu slobodu mu povedať čokoľvek. Tí sú proste zamestnanci a sú pod ním. Minister zadáva príkazy a musia počúvať. Pán minister, veľmi, veľmi si želám, aby ste mali skutočných poradcov, ktorí pôsobia na univerzitách ideálne niekde vo svete kdekoľvek, ktorí by vám skutočne vedeli povedať. A vrátim sa tým, čím som začínal, že veď nemáte poradcov, nechcete ich mať a vypli ste ešte aj tie dobré nápady, ktoré ste mohli dostať od vašich vlastných kolegov. Aj tie ste vypli, pretože ste im nedali platformu, nedali ste im čas, kde by mohli zlepšiť vašu zlú, nesprávnu, škodlivú, životunebezpečnú formu konsolidácie. Ďakujem pekne za pozornosť.
39. schôdza NR SR - 4.deň - A. dopoludnia
Dátum: 2025-09-12
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

96. Ďakujem pekne za slovo. Kolega Štefan Kišš, ďakujem pekne za tvoje vystúpenie. Je také zvláštne, keď teda, áno, aj Andrej Danko rozpráva, že sa teda nehovorí o skrátenom legislatívnom konaní. No tak prišlo to sem v skrátenom legislatívnom konaní, ono niekedy sa to nie úplne ľahko oddeľuje, neoddeľuje, ale veď to malo ako ideálny scenár, veď však prečo to sem prišlo v skrátenom legislatívnom konaní. Veď čo niekto netušil, presne tak, jak hovoríš, čo niekto netušil, že tie verejné financie ich máme teraz posledné dva mesiace zlé? Veď akože každý validný ekonóm to vie, že sú zlé v posledných dvoch rokoch a už aj predtým, tak mali vlastne sem prísť zákony, ktoré by boli konkrétne, ktoré by boli fakt reformami, ktoré by boli skutočnými zlepšeniami, ktoré by pomohli ekonomike, nie ju len ďalej dusili. Ale teda hlavne by tu prišiel zákon, o ktorom by sme diskutovali na jednej schôdzi v prvom čítaní, potom vo výboroch, potom v druhom čítaní, ešte predtým by to malo všetky tie predchádzajúce kroky riadneho legislatívneho procesu a nemusel by tu pán predsedajúci rozprávať o tom, že či sa držíš na sto percent tej jeden a pol strany, ktorú, ktorú predložili ako skrátené legislatívne konanie, alebo teda či sa jej nedržíš. No kľudne sa mohla koalícia, hovorím, tomu vyhnúť, a mala, pretože možno si všimli aj koaliční poslanci, možno nie, tam je 20 zákonov, hej, 20 zákonov sa tu mení v skrátenom legislatívnom konaní, hej, bez akéhokoľvek odladenia, bez akýchkoľvek súvislostí, akože tá diskusia bude, bude dlhá a verím, že teda možno si z toho niečo zoberie aj koalícia, aj než len trochu viac než to, že či si sa držal úplne na stojedna percent skráteného legislatívneho konania alebo nie. Ďakujem pekne ešte raz za tvoje vystúpenie.
9. schôdza NR SR - 5. deň - A. dopoludnia
Dátum: 2024-02-07
Poslanec: Žiga, Peter (SMER - SD)
Druh vystúpenia: Vystúpenie v rozprave

1. Vážené panie poslankyne, vážení páni poslanci, otváram piaty rokovací deň 9. schôdze Národnej rady Slovenskej republiky. Na dnešnom rokovacom dni o ospravedlnenie požiadali Rastislav Krátky a Michal Sabo. O ospravedlnenie neúčasti z dôvodu práceneschopnosti požiadali poslanci František Mikloško, Peter Sokol a Jana Vaľová. Pokračujeme v prerušenej rozprave v druhom čítaní o vládnom návrhu zákona, ktorým sa mení a dopĺňa Trestný zákon, tlač 106. Prosím ministra spravodlivosti Borisa Suska, aby zaujal miesto určené pre navrhovateľov, a spoločného spravodajcu z ústavnoprávneho výboru poslanca Tibora Gašpara, aby zaujal miesto určené pre spravodajcov. S faktickými poznámkami sú na včerajšie vystúpenie poslanca Kéryho prihlásení poslanci Dostál a Šmilňák. Pán poslanec Dostál. (Pokračovanie rokovania o vládnom návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony , tlač 106.)
3.schôdza NR SR - 3.deň - B.popoludní
Dátum: 2023-11-16
Poslanec: Žiga, Peter (SMER - SD)
Druh vystúpenia: Vystúpenie v rozprave

35. Ďakujem, pán minister, konštatujem, že pán poslanec Dostál vám už nepoložil žiadnu ďalšiu otázku. Chcem povedať, že ďalšiu otázku, ktorú položil, smeruje na pani ministerku kultúry Martinu Šimkovičovú, ktorú dnes zastupuje pán podpredseda vlády Tomáš Taraba, tá otázka znie: „Mali ste pred zrušením pripravovanej výstavy fotografií zo série Neskrývaná láska Doroty Holubovej zobrazujúcich život LGBTI+ ľudí na Slovensku, ktorá sa budúci rok mala konať v priestoroch Historického múzea Slovenského národného múzea na Bratislavskom hrade, informáciu, že sa má takáto výstava konať? Ak áno, urobili ste niečo, čo mohlo ovplyvniť rozhodnutie o zrušení tejto výstavy?" Nech sa páči, pán podpredseda, môžte odpovedať v limite piatich minút.
39. schôdza NR SR - 4.deň - A. dopoludnia
Dátum: 2025-09-12
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

16. Ďakujem pekne za slovo, pán predsedajúci. Kolega Ondro Dostál, ďakujem veľmi pekne za tvoje vystúpenie. V prvom rade fakt ďakujem za to, že sa venuješ tejto téme, že si skutočne, takisto sa na tie veci, ktoré aj ja som spomínal, že si na ne znovu poukázal, pretože skutočne častokrát sa stáva, že áno, všetci už máme v hlave ten konsolidačný balíček, ale tu je skutočne ešte kopa ďalších zákonov z ministerstva financií a majú dosah. Toto môže byť zákon s potenciálne výrazným dosahom či už v ideálnom svete pozitívnym, alebo možno v reálnom svete aj negatívnym, ale je fakt dôležité, aby aspoň zopár poslancov si to všimlo, možno aby sme trošku nasmerovali aj zrak verejnosti našimi vystúpeniami. Skutočne tie niektoré zákony, ktoré sa tak nejak rátajú, že vlastne prejdú a špeciálne v prvom čítaní viac menej bez povšimnutia, je veľmi dobré, že teda sa na ne niekto pozrel a že k nim vystúpil. Takže, Ondro, ešte raz, ďakujem pekne, presne zdieľam to, čo si povedal v svojom vystúpení. Ďakujem pekne.